Marche 31-03-2010 marchixani Łe Marche le xe na rejon de ł'Italia sentrałe. Ła confina co la Republica de San Marin, l'Emilia-Romagna e ła Toscana a nordovest, ł'Onbria a sudovest, el Łasio e ł'Abruso a sudest, e ła xe bagnada dal Mar Adriatico a nodest. Łe Marche, rejon del sentro Italia, łe se cołoca sul versante mèdio Adriàtego e łe ocupa 9 694 km² de teritorio italian. Łe prexenta na forma carateristega de on pentagono iregołare e łe se sviłupa par ło pì in verticałe da nord a sud. Ła rejon ła xe a prevałensa cołinare, el 68,8% del territorio , mentre el restante 31,2% el xe montagnozo. Ła conprende łe province de Ancona, Ascołe, Fermo, Macerata e Pexaro e Urbin. Łe sità prinsipałi łe xe Ancona, Péxaro e Fam.